ग्वालियर
ग्वालियर डीबी स्टार
स्वास्थ्य विभाग के संभागीय कार्यालय में एक कुर्सी-एक चेंबर, एक गाड़ी है। सेटअप में पद भी एक ही है, लेकिन संयुक्त संचालक दो हो गए हैं। हाईकोर्ट ने आदेश कर दिया, लेकिन शासन चुप्पी साधे हुए है। ऐसे में दोनों ही अफसर काम कर रहे हैं और कर्मचारी परेशान हैं कि दोनों में से किसका आदेश मानें। इस मामले में हेल्थ कमिश्नर पल्लवी जैन गोविल का कहना है कि हाईकोर्ट के आदेश के अनुसार आगामी कार्रवाई की जाएगी।
अभी मैं ही हूं जेडी
मैं हाईकोर्ट के इस निर्णय का सम्मान करता हूं। अभी वरिष्ठ कार्यालय से कोई मार्गदर्शन नहीं मिला है। मैंने डॉ. दीक्षित को चार्ज नहीं दिया है। अभी मैं ही संयुक्त संचालक हूं। डॉ. एसकेएस भदकारिया, संयुक्त संचालक स्वास्थ्य सेवाएं
मैं हूं अब जेडी
हाईकोर्ट ने स्टे वैकेट कर दिया है। शासन के आदेश पर कोई टिप्पणी नहीं की है। शासन को दो महीने मेंं रेगुलर पोस्टिंग करने के निर्देश दिए हैं। इस कारण संयुक्त संचालक के पद पर शासन का आदेश सही है और मैं ही संयुक्त संचालक हूं। डॉ. एके दीक्षित, संयुक्त संचालक स्वास्थ्य सेवाएं
ये हैं परेशानी की वजह
सोमवार को डाॅ. दीक्षित ने वाहन प्रभारी से जेडी वाली कार मांगी। डॉ. भदकारिया ने कहा अभी चार्ज नहीं दिया है और शासन आदेश नहीं है, इसलिए मैं ही जेडी हूं, लेकिन डॉ.दीक्षित गाड़ी लेकर चलते बने, तो मंगलवार को वाहन प्रभारी ने दूसरी गाड़ी की व्यवस्था कर डॉ. भदकारिया के पास भेजी। संभागीय आयुक्त की टीएल बैठक के लिए भी जानकारी डॉ. भदकारिया ने तैयार कराई, लेकिन फोल्डर डॉ. दीक्षित ने ले लिया। दोनों ही अफसर बुधवार को बैठक में जाने के लिए तैयार थे, लेकिन बैठक निरस्त हो गई।
एक कुर्सी-दो जेडी, स्टाफ परेशान
mai_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva